CELEX: 31983R1877
Language: el
Date: 1983-07-08 00:00:00
Title: Κανονισμός (ΕΟΚ) αριθ. 1877/83 του Συμβουλίου της 8ης Ιουλίου 1983 περί τροποποιήσεως του κανονισμού (ΕΟΚ) αριθ. 1223/83 περί των τιμών συναλλάγματος που πρέπει να εφαρμοσθούν στον γεωργικό τομέα

Avis juridique important

|

31983R1877

Κανονισμός (ΕΟΚ) αριθ. 1877/83 του Συμβουλίου της 8ης Ιουλίου 1983 περί τροποποιήσεως του κανονισμού (ΕΟΚ) αριθ. 1223/83 περί των τιμών συναλλάγματος που πρέπει να εφαρμοσθούν στον γεωργικό τομέα  

Επίσημη Εφημερίδα αριθ. L 186 της 09/07/1983 σ. 0024 - 0025

***** ΚΑΝΟΝΙΣΜΟΣ (ΕΟΚ) αριθ. 1877/83 ΤΟΥ ΣΥΜΒΟΥΛΙΟΥ  της 8ης Ιουλίου 1983  περί τροποποιήσεως του κανονισμού (ΕΟΚ) αριθ. 1223/83 περί των τιμών συναλλάγματος που πρέπει να εφαρμοσθούν στον γεωργικό τομέα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 129 του Συμβουλίου περί της αξίας της λογιστικής μονάδας και των τιμών συναλλάγματος που πρέπει να εφαρμόζονται στο πλαίσιο της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (2), και ιδίως το άρθρο 3,  την πρόταση της Επιτροπής,  Εκτιμώντας:  ότι οι αντιπροσωπευτικές τιμές που εφαρμόζονται σήμερα καθορίστηκαν από τον κανονισμό (ΕΟΚ) αριθ. 1223/83 (3), όπως τροποποιήθηκε από τον κανονισμό (ΕΟΚ) αριθ. 1626/83 (4)· ότι ο κανονισμός (ΕΟΚ) αριθ. 1223/83 προβλέπει ότι η νέα αντιπροσωπευτική τιμή για τη δραχμή αρχίζει να ισχύει από τις 16 Δεκεμβρίου 1983 για τον τομέα του οίνου και από την 1η Νοεμβρίου 1983 για τον τομέα του χοιρείου κρέατος· ότι η εισαγωγή της νέας αντιπροσωπευτικής τιμής στους τομείς αυτούς πρέπει να πραγματοποιηθεί σε δύο στάδια, το πρώτο από τα οποία αρχίζει στις 11 Ιουλίου 1983 και το δεύτερο στις 16 Δεκεμβρίου και την 1η Νοεμβρίου 1983 αντίστοιχα·  ότι θα ζητηθεί η γνώμη της Νομισματικής Επιτροπής και ότι, λόγω επείγοντος, τα προβλεπόμενα μέτρα πρέπει να θεσπιστούν σύμφωνα με τους όρους που προβλέπονται στο άρθρο 3 παράγραφος 2 του κανονισμού αριθ. 129,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα V του κανονισμού (ΕΟΚ) αριθ. 1223/83 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει στις 11 Ιουλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 8 Ιουλίου 1983.  Για το Συμβούλιο  Ο Πρόεδρος  Γ. ΒΑΡΦΗΣ  (1) ΕΕ αριθ. 106 της 30. 10. 1962, σ. 2553/62.  (2) ΕΕ αριθ. L 263 της 19. 9. 1973, σ. 1.  (3) ΕΕ αριθ. L 132 της 21. 5. 1983, σ. 33.  (4) ΕΕ αριθ. L 160 της 18. 6. 1983, σ. 6.  ΠΑΡΑΡΤΗΜΑ  «ΠΑΡΑΡΤΗΜΑ V  ΕΛΛΑΔΑ  1. 1 ECU = 77,2479 ελληνικές δραχμές.  Η τιμή αυτή εφαρμόζεται από:  - 23 Μαΐου 1983 για τον τομέα του γάλακτος και των γαλακτοκομικών προϊόντων,  - 23 Μαΐου 1983 για τον τομέα του βοείου κρέατος,  - 23 Μαΐου 1983 για τον τομέα του προβείου και αιγείου κρέατος,  - 1 Ιουλίου 1983 για τον τομέα της ζάχαρης και της ισογλυκόζης, καθώς και για το σκληρό σίτο και τα σιμιγδάλια και τα πλιγούρια σκληρού σίτου,  - 1 Αυγούστου 1983 για τον τομέα των σιτηρών, εκτός από το σκληρό σίτο και τα σιμιγδάλια και τα πλιγούρια σκληρού σίτου, και για τους τομείς των αυγών και πουλερικών καθώς και της ωαλβουμίνης και της γαλακταλβουμίνης,  - 1 Νοεμβρίου 1983 για τον τομέα του χοιρείου κρέατος,  - 16 Δεκεμβρίου 1983 για τον τομέα του οίνου,  - 1 Ιανουαρίου 1984 για τους τομείς του καπνού και των προϊόντων αλιείας,  - 1 Ιουλίου 1984 για τον τομέα των σπόρων για σπορά,  - την έναρξη της περιόδου εμπορίας 1983/84 για τα άλλα προϊόντα για τα οποία υπάρχει περίοδος εμπορίας που δεν έχει ακόμα αρχίσει στις 23 Μαΐου 1983,  - 23 Μαΐου 1983 για όλες τις άλλες περιπτώσεις.  2. Ωστόσο:  - όσον αφορά τον τομέα του οίνου, η τιμή η οποία εφαρμόζεται από τις 11 Ιουλίου 1983 μέχρι τις 15 Δεκεμβρίου 1983 είναι:  1 ECU = 74,8027 ελληνικές δραχμές·  - όσον αφορά τον τομέα του χοιρείου κρέατος, η τιμή η οποία εφαρμόζεται από τις 11 Ιουλίου 1983 μέχρι τις 31 Οκτωβρίου 1983 είναι:  1 ECU = 74,8027 ελληνικές δραχμές.  3. Μέχρι τις ημερομηνίες που αναφέρονται στα σημεία 1 ή 2, εφαρμόζονται οι ακόλουθες τιμές:  1 ECU = 71,5619 ελληνικές δραχμές, εκτός από τον τομέα του ελαιολάδου, όπου εφαρμόζεται η ακόλουθη τιμή:  1 ECU = 66,5526 ελληνικές δραχμές.»